# Andrej Bogoljubskij

### El Vikipedio

Andrej (Jurjeviĉ) Bogoljubskij aŭ Andreo la 1-a (n. ĉ. 1111 – m. 28-a de junio 1174, Bogoljubovo, apud Vladimir, en Rusio) estis grandduko de Rostov–Suzdal (1157) kaj grandduko de Vladimir (1169). Li gravigis la nordrusiajn teritoriojn, evoluigis la administradon, regadon en la arbara regiono.

Li akompanis lian patron - Jurij Dolgorukij – al konkero de Kijevo, li ne volis resti en praa ĉefurbo de Rus, sed reveturis al Vladimir, urbo apartenanta al la rostov–suzdala duklando. Post kiam lia patro mortis en 1157, la urboj Rostov kaj Suzdal elektis Andreon al duko, kiu poste translokigis la sidejon de la duklando al Vladimir. Li poste kuraĝigis la enmigrantojn por setliĝo en la duklando, fortikis kaj teritorie grandigis Vladimiron, konstruigis preĝejojn.

Li kaj liaj aliancanoj prirabis Kijevon en 1169, Andreo akiris la granddukan titolon. Li igis Vladimiron centro de la duklando, dum Kijevo iĝis duaranga sidejo, kie li surtronigis sian parencon. Li postulis poste, ke ankaŭ Novgorod akceptu la proponitan dukon.

Dum lia regado, Andreo postulis obeemon de la princoj, sed provis malgrandigi potencon de la bojaro (ĉefnobeluloj). La koleriĝantaj korteganoj plektis komploton kontraŭ li kaj murdis lin.

Elŝutita el "http://eo.wikipedia.org../../../a/n/d/Andrej_Bogoljubskij_96b5.html"

Kategorioj: Granddukoj de Vladimir | Naskiĝintoj en 1111 | Mortintoj en 1174

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Български
- Deutsch
- Ελληνικά
- English
- Eesti
- Suomi
- Français
- Italiano
- Polski
- Русский
- Українська
- 中文